**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล**

**วันที่ 31 มีนาคม 2562**

**1. ข้อมูลทั่วไป**

บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) “บริษัท” จดทะเบียนเป็นนิติบุคคลที่จัดตั้งขึ้นในประเทศไทยตามประมวลกฎหมายแพ่งและพาณิชย์เมื่อวันที่ 30 มีนาคม 2532 และได้จดทะเบียนกับตลาดหลักทรัพย์แห่งประเทศไทยใน “ตลาดหลักทรัพย์ เอ็ม เอ ไอ” เมื่อวันที่ 5 ตุลาคม 2547 โดยประกอบธุรกิจรับเหมาก่อสร้างและพัฒนาอสังหาริมทรัพย์

บริษัทมีสำนักงานจดทะเบียนตั้งอยู่ที่ 25 อาคารอัลม่าลิงค์ ชั้น 9 ซอยชิดลม ถนนเพลินจิต แขวงลุมพินี เขตปทุมวัน กรุงเทพมหานคร

**2. หลักเกณฑ์ในการจัดทำงบการเงินระหว่างกาลและนำเสนองบการเงินระหว่างกาล**

2.1 เกณฑ์การจัดทำงบการเงินระหว่างกาล

งบการเงินระหว่างกาลได้จัดทำขึ้นโดยใช้หลักเกณฑ์เดียวกับงบการเงินที่แสดงเงินลงทุนตามวิธีส่วนได้เสียสำหรับปีสิ้นสุดวันที่ 31 ธันวาคม 2561 ซึ่งได้รวมงบการเงินของบริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) และส่วนได้เสียในการร่วมค้า โดยได้มีการรวมส่วนได้เสียของบริษัทย่อยของการร่วมค้าไว้ ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  | สัดส่วนเงินลงทุน (ร้อยละ) | | |
| ชื่อบริษัท |  | จัดตั้งขึ้นในประเทศ |  | ลักษณะธุรกิจ |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| การร่วมค้า |  |  |  |  |  |  |  |  |
| บริษัท โฟคัส เวก คอร์ปอเรชั่น จำกัด |  | ประเทศไทย |  | ร่วมลงทุนในธุรกิจบริหารจัดการขยะ |  | 60.00 |  | 60.00 |
|  |  |  |  | แบบบูรณาการและธุรกิจผลิตพลังงานจากเชื้อเพลิงขยะ |  |  |  |  |

เมื่อวันที่ 12 กันยายน 2559 บริษัทได้ทำสัญญาการร่วมค้า (“Joint Venture Agreement”) กับบริษัท เวก เอส.เอ.เอส. จำกัด (“Wheig S.A.S.”) ซึ่งเป็นนิติบุคคลที่จัดตั้งขึ้นในประเทศฝรั่งเศส เพื่อร่วมจัดตั้งและร่วมลงทุนในการร่วมค้าในชื่อ “บริษัท โฟคัส เวก คอร์ปอเรชั่น จำกัด” (“การร่วมค้า”) ซึ่งจดทะเบียนเป็นนิติบุคคลที่จัดตั้งขึ้นในประเทศไทย เมื่อวันที่ 5 ตุลาคม 2559 (ดูหมายเหตุ 8)

2.2 หลักเกณฑ์ในการจัดทำงบการเงินระหว่างกาล

งบการเงินระหว่างกาลนี้ได้จัดทำขึ้นตามมาตรฐานการบัญชีฉบับที่ 34 (ปรับปรุง 2561) เรื่อง   
การรายงานทางการเงินระหว่างกาล และตามข้อกำหนดของคณะกรรมการกำกับหลักทรัพย์และตลาดหลักทรัพย์ (ก.ล.ต.) ไทย ซึ่งได้กำหนดเพื่อเป็นการให้ข้อมูลเพิ่มเติมจากงบการเงินประจำปีที่นำเสนอครั้งล่าสุด โดยเน้นการให้ข้อมูลเพิ่มเติมที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว งบการเงินระหว่างกาลนี้ควรอ่านควบคู่กับงบการเงินสำหรับปีสิ้นสุดวันที่ 31 ธันวาคม 2561

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

งบการเงินระหว่างกาลนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

งบการเงินระหว่างกาลฉบับภาษาไทยเป็นงบการเงินฉบับที่บริษัทใช้เป็นทางการตามกฎหมาย งบการเงินฉบับภาษาอังกฤษแปลมาจากงบการเงินฉบับภาษาไทยดังกล่าว

2.3 มาตรฐานการรายงานทางการเงินที่เริ่มมีผลบังคับใช้ในงวดปัจจุบัน

ในระหว่างงวด บริษัทได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2561) จำนวนหลายฉบับและฉบับใหม่ รวมถึงแนวปฏิบัติทางบัญชี จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2562 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงและอธิบายให้ชัดเจนเกี่ยวกับการเปิดเผยข้อมูลในหมายเหตุประกอบงบการเงิน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทและบริษัทย่อย อย่างไรก็ตาม มาตรฐานการรายงานทางการเงินฉบับใหม่ซึ่งได้มีการเปลี่ยนแปลงหลักการสำคัญ สามารถสรุปได้ดังนี้

**มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า**

มาตรฐานการรายงานทางการเงิน ฉบับที่ 15 ใช้แทนมาตรฐานการบัญชี ฉบับที่ 11 เรื่อง สัญญาก่อสร้าง มาตรฐานการบัญชี ฉบับที่ 18 เรื่อง รายได้ และการตีความมาตรฐานที่เกี่ยวข้อง กิจการต้องใช้มาตรฐานการรายงานทางการเงินฉบับนี้กับสัญญาที่ทำกับลูกค้าทุกฉบับ ยกเว้นสัญญาที่อยู่ในขอบเขตของมาตรฐานฉบับอื่น มาตรฐานฉบับนี้ได้กำหนด 5 ขั้นตอนสำหรับการรับรู้รายได้ที่เกิดขึ้นจากสัญญาที่ทำกับลูกค้า โดยกิจการจะรับรู้รายได้ในจำนวนเงินที่สะท้อนถึงสิ่งตอบแทนที่กิจการคาดว่าจะมีสิทธิได้รับจากการแลกเปลี่ยนสินค้าหรือบริการที่ให้ลูกค้า และกำหนดให้กิจการต้องใช้ดุลยพินิจและพิจารณาข้อเท็จจริงและเหตุการณ์ที่เกี่ยวข้องทั้งหมดในการพิจารณาตามหลักการในแต่ละขั้นตอน

2.4 มาตรฐานการรายงานทางการเงินที่จะมีผลบังคับใช้ในอนาคต

ในระหว่างงวด สภาวิชาชีพบัญชีได้ประกาศใช้ มาตรฐานการรายงานทางการเงินรวมถึงแนวปฏิบัติทางบัญชีฉบับใหม่ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563 หลักการสำคัญของมาตรฐานดังกล่าวสรุปได้ดังนี้

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**แนวปฏิบัติทางการบัญชี เรื่อง เครื่องมือทางการเงิน และการเปิดเผยข้อมูลสำหรับธุรกิจประกันภัย**

แนวปฏิบัติทางการบัญชีฉบับดังกล่าวปรับปรุงให้มีเนื้อหาใกล้เคียงกับ TFRS 9 โดยสามารถแบ่ง ได้เป็น 4 ส่วน คือ

1. การรับรู้รายการและการวัดมูลค่าเครื่องมือทางการเงิน ซึ่งพัฒนาให้ใกล้เคียงกับมาตรฐานการบัญชี ฉบับที่ 105 (ปรับปรุง 2559) เรื่อง การบัญชีสำหรับเงินลงทุนในตราสารหนี้และตราสารทุน และมาตรฐานการรายงานทางการเงิน ฉบับที่ 9 เรื่อง เครื่องมือทางการเงิน
2. การด้อยค่าของสินทรัพย์ทางการเงิน ซึ่งมีเนื้อหาเหมือนกับมาตรฐานการรายงานทางการเงิน ฉบับที่ 9 เรื่อง เครื่องมือทางการเงิน
3. การบัญชีป้องกันความเสี่ยง ซึ่งมีเนื้อหาเหมือนกับมาตรฐานการรายงานทางการเงิน ฉบับที่ 9 เรื่อง เครื่องมือทางการเงิน
4. การเปิดเผยข้อมูลเครื่องมือทางการเงิน ซึ่งมีเนื้อหาเหมือนกับมาตรฐานการรายงานทางการเงิน ฉบับที่ 7 เรื่อง การเปิดเผยข้อมูลเครื่องมือทางการเงิน

**มาตรฐานการรายงานทางการเงิน ฉบับที่ 16 เรื่อง สัญญาเช่า**

เนื่องจากการเช่าถือเป็นธุรกรรมที่สำคัญของหลายๆ กิจการในหลายกลุ่มอุตสาหกรรม ดังนั้น จึงมีความสำคัญที่ผู้ใช้งบการเงินควรได้รับข้อมูลที่ให้ภาพเกี่ยวกับกิจกรรมการเช่าของกิจการที่สมบูรณ์และสามารถเปรียบเทียบกันได้ ซึ่งวิธีการบัญชีเดิมสำหรับสัญญาเช่าตามมาตรฐานการบัญชี ฉบับที่ 17 เรื่องสัญญาเช่า ได้กำหนดให้ผู้เช่าและผู้ให้เช่าจัดประเภทสัญญาเช่าเป็นสัญญาเช่าการเงินหรือสัญญาเช่าดำเนินงานและบันทึกบัญชีสำหรับสัญญาเช่าทั้งสองประเภทนี้อย่างแตกต่างกัน ซึ่งวิธีการบัญชีดังกล่าวไม่สามารถสนองความต้องการของผู้ใช้งบการเงินได้เนื่องจากวิธีการบัญชี ดังกล่าวไม่ได้เป็นตัวแทนอันเที่ยงธรรมสำหรับรายการการเช่าในทุกกรณี โดยเฉพาะการที่ไม่ได้ กำหนดให้ผู้เช่ารับรู้สินทรัพย์และหนี้สินที่เกิดขึ้นจากสัญญาเช่าดำเนินงาน ซึ่งส่งผลให้สัญญาเช่าจำนวนมากไม่ถูกรับรู้เป็นสินทรัพย์และหนี้สินในงบแสดงฐานะการเงิน ทั้งที่สิทธิการใช้สินทรัพย์และภาระผูกพันที่เกิดขึ้นจากสัญญาเช่าเข้านิยามของสินทรัพย์และหนี้สิน รวมทั้งส่งผลให้อัตราส่วน ทางการเงินที่สำคัญถูกบิดเบือน ซึ่งวิธีการบัญชีใหม่ตามมาตรฐานการรายงานทางการเงิน ฉบับที่ 16 เรื่องสัญญาเช่าซึ่งกำหนดให้ผู้เช่ารับรู้สิทธิการใช้สินทรัพย์เป็นสินทรัพย์ในงบการเงินและรับรู้หนี้สินจากภาระผูกพันที่เกิดขึ้นจากสัญญาเช่าเข้ามาในงบการเงิน ซึ่งวิธีการบัญชีนี้จะส่งผลให้การ นำเสนอสินทรัพย์และหนี้สินของผู้เช่าเป็นตัวแทนอันเที่ยงธรรมมากขึ้นรวมทั้งยังเพิ่มการเปิดเผย ข้อมูลซึ่งจะสะท้อนสภาพความเสี่ยงทางการเงินและเงินทุนของผู้เช่าได้ดีขึ้น

ปัจจุบันฝ่ายบริหารของบริษัทอยู่ระหว่างการประเมินผลกระทบที่อาจมีต่องบการเงินในปีที่เริ่มนำมาตรฐานกลุ่มดังกล่าวมาถือปฏิบัติ

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

2.5 สกุลเงินที่นำเสนอข้อมูลทางการเงินระหว่างกาล

งบการเงินระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษเพื่อให้แสดงเป็นหลักพันบาท ยกเว้นที่ระบุไว้เป็นอย่างอื่น

2.6 การประมาณการและการใช้ดุลยพินิจของผู้บริหาร

ในการจัดทำงบการเงินระหว่างกาลนี้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจการประมาณและข้อสมมติฐานหลายประการ ซึ่งมีผลกระทบต่อการกำหนดนโยบายการบัญชีและการรายงานจำนวนเงินที่เกี่ยวกับ สินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณไว้

ในการจัดทำงบการเงินระหว่างกาล ผู้บริหารได้มีการใช้ดุลยพินิจอย่างมีนัยสำคัญในการถือปฏิบัติตามนโยบายการบัญชีของบริษัท และแหล่งข้อมูลสำคัญของความไม่แน่นอนในการประมาณการซึ่งถือปฏิบัติเช่นเดียวกันในการจัดทำงบการเงินสำหรับปีสิ้นสุดวันที่ 31 ธันวาคม 2561

2.7 นโยบายการบัญชีที่สำคัญ

งบการเงินระหว่างกาลจัดทำขึ้นโดยใช้หลักเกณฑ์ นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2561 ยกเว้นกรณีที่บริษัทได้นำมาตรฐานการรายงานทางการเงินที่ออกและปรับปรุงใหม่ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2562 ทุกฉบับมาถือปฎิบัติ

**3. รายการบัญชีกับบุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัท หรือถูกบริษัทควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท

นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลที่มีสิทธิออกเสียงโดยทางตรงหรือทางอ้อมซึ่งทำให้มีอิทธิพลอย่างเป็นสาระสำคัญต่อบริษัท ผู้บริหารสำคัญ กรรมการหรือพนักงานของบริษัทที่มีอำนาจในการวางแผนและควบคุมการดำเนินงานของบริษัท

ในระหว่างงวด บริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามสัญญาที่ตกลงกันระหว่างบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ลักษณะความสัมพันธ์

|  |  |  |  |  |  |  |
| --- | --- | --- | --- | --- | --- | --- |
| ชื่อบริษัท/บุคคล |  | ประเทศ/สัญชาติ |  | ความสัมพันธ์ |  | ลักษณะความสัมพันธ์ |
| บริษัท โฟคัส เวก คอร์ปอเรชั่น จำกัด |  | ไทย |  | การร่วมค้า |  | บริษัทมีการควบคุมร่วม |
| บริษัท โฟคัส เวก บางนา จำกัด |  | ไทย |  | บริษัทย่อยของการร่วมค้า |  | การร่วมค้ามีอำนาจควบคุม |
|  |  |  |  |  |  | และถือหุ้นโดยการร่วมค้า |
| บริษัท ดาต้า อิน โมชั่น จำกัด |  | ไทย |  | บริษัทที่เกี่ยวข้องกัน |  | กรรมการร่วมกัน |
| นายอนุชา สิหนาทกถากุล |  | ไทย |  | กรรมการ |  | กรรมการ |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

หลักเกณฑ์ในการเรียกเก็บรายได้และค่าใช้จ่ายระหว่างกัน

|  |  |
| --- | --- |
|  | นโยบายการกำหนดราคา |
| รายได้ค่าก่อสร้าง | ตามสัญญาที่ตกลงร่วมกัน |
| รายได้ค่าบริหารจัดการ | ตามสัญญาที่ตกลงร่วมกัน |
| ดอกเบี้ยรับ | MLR+1 |
| รายได้บริการอื่น | ตามที่ตกลงร่วมกัน |
| ซื้ออุปกรณ์ | ราคาตลาด |
| ดอกเบี้ยจ่าย | MOR |

3.1 รายการบัญชีกับบุคคลหรือกิจการที่เกี่ยวข้องกัน สำหรับงวดสามเดือนสิ้นสุดวันที่ 31 มีนาคม 2562 และ 2561 มีดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | |  |  |  | พันบาท | | | |
|  | |  |  |  | 2562 |  | | 2561 |
| รายได้ค่าก่อสร้าง | | | |  |  |  | |  |
|  | | บริษัท โฟคัส เวก บางนา จำกัด | |  | 1,014 |  | | - |
| รายได้ค่าบริหารจัดการ | | | |  |  |  | |  |
|  | | บริษัท โฟคัส เวก บางนา จำกัด | |  | 600 |  | | 1,200 |
|  | | กรรมการ | |  | 37 |  | | - |
| ดอกเบี้ยรับ | | | |  |  |  |  | |
|  | บริษัท โฟคัส เวก คอร์ปอเรชั่น จำกัด | | |  | 436 |  | - | |
| รายได้บริการอื่น | | | |  |  |  | |  |
|  | | บริษัท โฟคัส เวก บางนา จำกัด | |  | - |  | | 132 |
| ซื้ออุปกรณ์ | | | |  |  |  | |  |
|  | | บริษัท ดาต้า อิน โมชั่น จำกัด | |  | 116 |  | | - |
| ดอกเบี้ยจ่าย | | | |  |  |  | |  |
|  | | กรรมการ | |  | 647 |  | | - |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

3.2 ยอดคงเหลือกับบุคคลหรือกิจการที่เกี่ยวข้องกัน ณ วันที่ 31 มีนาคม 2562 และวันที่ 31 ธันวาคม 2561มีดังนี้

|  |  |  |  |  |  |  |
| --- | --- | --- | --- | --- | --- | --- |
|  |  |  |  | พันบาท | | |
|  |  |  |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| ลูกหนี้การค้าและลูกหนี้อื่น | | |  |  |  |  |
| บริษัท โฟคัส เวก บางนา จำกัด | | |  | 10,942 |  | 24,442 |
| กรรมการ | | |  | 40 |  | - |
| เงินให้กู้ยืมระยะสั้นแก่กิจการที่เกี่ยวข้องกัน | | |  |  |  |  |
| บริษัท โฟคัส เวก คอร์ปอเรชั่น จำกัด | | |  | 28,231 |  | 17,631 |
| ดอกเบี้ยค้างรับ | | |  |  |  |  |
| บริษัท โฟคัส เวก คอร์ปอเรชั่น จำกัด | | |  | 587 |  | 151 |
| ลูกหนี้เงินประกันผลงาน | | |  |  |  |  |
| บริษัท โฟคัส เวก บางนา จำกัด | | |  | 2,114 |  | 1,334 |
| เจ้าหนี้การค้า | | |  |  |  |  |
| บริษัท ดาต้า อิน โมชั่น จำกัด | | |  | 124 |  | - |
| เงินกู้ยืมระยะสั้นจากบุคคลที่เกี่ยวข้องกัน | | |  |  |  |  |
| กรรมการ | | |  | 40,500 |  | 29,900 |
| ดอกเบี้ยค้างจ่าย | | |  |  |  |  |
| กรรมการ | | |  | 998 |  | 351 |

3.3 เงินให้กู้ยืมระยะสั้นแก่กิจการที่เกี่ยวข้องกัน

การเพิ่มขึ้นและลดลงของเงินให้กู้ยืมระยะสั้นแก่กิจการที่เกี่ยวข้องกัน สำหรับงวดสามเดือนสิ้นสุดวันที่ 31 มีนาคม 2562และสำหรับปีสิ้นสุดวันที่ 31 ธันวาคม 2561 มีดังนี้

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| ยอดยกมา | 17,361 |  | - |
| เพิ่มขึ้น | 10,870 |  | 17,631 |
| ลดลง | - |  | - |
| ยอดคงเหลือ | 28,231 |  | 17,631 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

บริษัทมีเงินให้กู้ยืมระยะสั้นแก่บริษัท โฟคัส เวก คอร์ปอเรชั่น จำกัด โดยการออกตั๋วสัญญาใช้เงินชนิดจ่ายคืนเมื่อทวงถาม อัตราดอกเบี้ย MLR บวกร้อยละ 1 ต่อปี และไม่มีหลักประกัน

3.4 เงินกู้ยืมระยะสั้นจากบุคคลที่เกี่ยวข้องกัน

การเพิ่มขึ้นและลดลงของเงินกู้ยืมระยะสั้นจากบุคคลที่เกี่ยวข้องกัน สำหรับงวดสามเดือนสิ้นสุดวันที่ 31 มีนาคม 2562และสำหรับปีสิ้นสุดวันที่ 31 ธันวาคม 2561 มีดังนี้

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| ยอดยกมา | 29,900 |  | - |
| เพิ่มขึ้น | 10,600 |  | 29,900 |
| ลดลง | - |  | - |
| ยอดคงเหลือ | 40,500 |  | 29,900 |

บริษัทมีเงินกู้ยืมระยะสั้นจากกรรมการ โดยการออกตั๋วสัญญาใช้เงินชนิดจ่ายคืนเมื่อทวงถาม อัตราดอกเบี้ย MOR ต่อปี และไม่มีหลักประกัน

3.5 ค่าตอบแทนผู้บริหารสำคัญ

ค่าตอบแทนผู้บริหารสำคัญ สำหรับงวดสามเดือนสิ้นสุดวันที่ 31 มีนาคม 2562และ 2561 ประกอบด้วย

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2562 |  | 2561 |
| ผลประโยชน์ระยะสั้น |  | 2,739 |  | 2,746 |
| ผลประโยชน์หลังออกจากงาน |  | 88 |  | 259 |
| รวม |  | 2,827 |  | 3,005 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**4. เงินสดและรายการเทียบเท่าเงินสด**

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| เงินสด | 277 |  | 122 |
| เงินฝากธนาคาร | 12,053 |  | 7,189 |
| รวม | 12,330 |  | 7,311 |

**5. ลูกหนี้การค้าและลูกหนี้อื่น**

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| ลูกหนี้การค้า |  |  |  |
| - กิจการที่เกี่ยวข้องกัน | - |  | 13,742 |
| - กิจการอื่น | 10,360 |  | 6,328 |
| ตั๋วเงินรับ | - |  | 8,179 |
|  | 10,360 |  | 28,249 |
| ลูกหนี้อื่น |  |  |  |
| - กิจการที่เกี่ยวข้องกัน | 11,569 |  | 10,851 |
| - กิจการอื่น | 193 |  | 312 |
| รวมลูกหนี้อื่น | 11,762 |  | 11,163 |
| รวม | 22,122 |  | 39,412 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

การวิเคราะห์อายุของลูกหนี้การค้า มีดังนี้

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| น้อยกว่าหรือเท่ากับ 3 เดือน | 10,360 |  | 28,249 |
| มากกว่า 3 ถึง 6 เดือน | - |  | - |
| มากกว่า 12 เดือน | - |  | - |
| รวม | 10,360 |  | 28,249 |

**6. ต้นทุนการพัฒนาอสังหาริมทรัพย์**

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| ที่ดิน | 70,037 |  | 74,962 |
| ค่าก่อสร้าง | 78,653 |  | 84,184 |
| ต้นทุนของแถม | 8,851 |  | 9,429 |
| ดอกเบี้ยและค่าใช้จ่ายทางการเงินที่บันทึกเป็นต้นทุน | 4,436 |  | 4,748 |
| รวม | 161,977 |  | 173,323 |

บริษัทได้จดจำนองที่ดินพร้อมสิ่งปลูกสร้างของโครงการ โฟคัส เพลินจิต เพื่อใช้เป็นหลักประกันกับสถาบันการเงิน (ดูหมายเหตุ 12 และ 14) ดังนี้

|  |  |  |  |
| --- | --- | --- | --- |
|  | วงเงินสินเชื่อ (ล้านบาท) | | |
|  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| วงเงินเบิกเกินบัญชีธนาคาร | 5 |  | 5 |
| วงเงินกู้ยืมระยะยาวจากสถาบันการเงิน | 40 |  | 40 |
| วงเงินหนังสือค้ำประกัน | 25 |  | 25 |
| รวม | 70 |  | 70 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**7. เงินฝากสถาบันการเงินติดภาระหลักประกัน**

เงินฝากประจำที่มีอยู่กับธนาคารพาณิชย์ในประเทศในงบการเงิน ณ วันที่ 31 มีนาคม 2562 และวันที่ 31 ธันวาคม 2561 จำนวนเงิน 2.27 ล้านบาท และจำนวนเงิน 7.43 ล้านบาท ตามลำดับ ได้ใช้เป็นหลักประกันวงเงินสินเชื่อจากสถาบันการเงิน ดังนี้ (ดูหมายเหตุข้อ 12 และ 14)

1) วงเงินกู้ยืมระยะสั้นโดยการออกตั๋วสัญญาใช้เงินเพื่อโครงการ จำนวนเงิน 38.00 ล้านบาท (ปี 2561 : 38.00 ล้านบาท)

2) วงเงินหนังสือค้ำประกัน จำนวนเงิน 81.95 ล้านบาท (ปี 2561 : 101.95 ล้านบาท)

**8. เงินลงทุนในการร่วมค้า**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | สัดส่วนเงินลงทุน | | |  | พันบาท | | | | | | | | | | |
|  |  |  |  | จัดตั้งขึ้น |  | (ร้อยละ) | | |  | ทุนชำระแล้ว | | |  | ราคาทุน | | |  | มูลค่าตามวิธีส่วนได้เสีย | | |
| บริษัท |  | ลักษณะธุรกิจ |  | ในประเทศ |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
|  |  |  |  |  |  |  |  |  |  |  |  |  |  |  |  |  |  |  |  |  |
| บริษัท โฟคัส เวก |  | ร่วมลงทุนในธุรกิจบริหาร |  | ประเทศไทย |  | 60.00 |  | 60.00 |  | 85,000 |  | 85,000 |  | 51,000 |  | 51,000 |  | 26,930 |  | 28,784 |
| คอร์ปอเรชั่น จำกัด |  | จัดการขยะแบบบูรณาการและธุรกิจผลิตพลังงานจากเชื้อเพลิงขยะ |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |

เมื่อวันที่ 12 กันยายน 2559 บริษัทได้ทำสัญญาการร่วมค้า (“Joint Venture Agreement”) กับบริษัท เวก เอส.เอ.เอส. จำกัด (“Wheig S.A.S.”) ซึ่งเป็นนิติบุคคลที่จัดตั้งขึ้นในประเทศฝรั่งเศส เพื่อร่วมจัดตั้งและร่วมลงทุนในการร่วมค้าในชื่อ “บริษัท โฟคัส เวก คอร์ปอเรชั่น จำกัด” (“การร่วมค้า”) ซึ่งจดทะเบียนเป็นนิติบุคคลที่จัดตั้งขึ้นในประเทศไทย เมื่อวันที่ 5 ตุลาคม 2559 โดยประกอบธุรกิจร่วมลงทุนในธุรกิจบริหารจัดการขยะแบบบูรณาการและธุรกิจผลิตพลังงานจากเชื้อเพลิงขยะซึ่งการร่วมค้ามีทุนจดทะเบียนจำนวนเงิน 15 ล้านบาท แบ่งออกเป็นหุ้นสามัญจำนวน 1,500,000 หุ้น มูลค่าหุ้นละ 10 บาท โดยบริษัทจะร่วมลงทุนในสัดส่วนการถือหุ้นและสัดส่วนของสิทธิในการออกเสียงร้อยละ 60 ของทุนจดทะเบียนของการร่วมค้าดังกล่าว คิดเป็นจำนวนเงิน 9 ล้านบาท ซึ่งบริษัทได้ชำระค่าหุ้นในการร่วมค้าดังกล่าวครบถ้วนแล้ว และมีการควบคุมร่วมกันกับ Wheig S.A.S.ในการร่วมค้านั้น โดยการตัดสินใจใด ๆ ในกิจกรรมของการร่วมค้าต้องได้รับความเห็นชอบอย่างเป็นเอกฉันท์จากบริษัทและ Wheig S.A.S. ต่อมาวันที่ 15 สิงหาคม 2560 Wheig S.A.S. ได้โอนหุ้นและสิทธิและภาระผูกพันตามสัญญาการร่วมค้าทั้งหมดให้บริษัท เวก เอเชีย จำกัด (“Wheig Asia ”) ซึ่งเป็นนิติบุคคลที่จัดตั้งขึ้นในเขตบริหารพิเศษฮ่องกงแห่งสาธารณรัฐประชาชนจีน

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

ที่ประชุมวิสามัญผู้ถือหุ้นของการร่วมค้า เมื่อวันที่ 7 กันยายน 2560 มีมติอนุมัติให้เพิ่มทุนจดทะเบียนของการร่วมค้าจากเดิมจำนวนเงิน 15 ล้านบาท เป็น 50 ล้านบาท โดยการออกหุ้นสามัญใหม่ จำนวน 3,500,000 หุ้น มูลค่าหุ้นละ 10 บาท โดยบริษัทได้ลงทุนในการร่วมค้าเพิ่ม จำนวน 2.10 ล้านหุ้น มูลค่าหุ้นละ 10 บาท คิดเป็นจำนวนเงิน 21 ล้านบาท ซึ่งสัดส่วนการลงทุนยังคงเป็นร้อยละ 60 ตามเดิม ซึ่งบริษัทได้ชำระเงินเพิ่มทุนแล้วทั้งจำนวน โดยมีวัตถุประสงค์เพื่อนำไปซื้อที่ดินและเป็นเงินทุนหมุนเวียนในบริษัท โฟคัส เวก บางนา จำกัด (“บริษัทย่อยของการร่วมค้า”) ทั้งนี้การร่วมค้าได้จดทะเบียนเพิ่มทุนกับกระทรวงพาณิชย์เมื่อวันที่ 8 กันยายน 2560

ที่ประชุมวิสามัญผู้ถือหุ้นของการร่วมค้า เมื่อวันที่ 7 พฤศจิกายน 2560 มีมติอนุมัติให้เพิ่มทุนจดทะเบียนของการร่วมค้าจากเดิมจำนวนเงิน 50 ล้านบาท เป็น 85 ล้านบาท โดยการออกหุ้นสามัญใหม่ จำนวน 3,500,000 หุ้น มูลค่าหุ้นละ 10 บาท โดยบริษัทได้ลงทุนในการร่วมค้าเพิ่ม จำนวน 2.10 ล้านหุ้น มูลค่าหุ้นละ 10 บาท คิดเป็นจำนวนเงิน 21 ล้านบาท ซึ่งสัดส่วนการลงทุนยังคงเป็นร้อยละ 60 ตามเดิม ซึ่งการร่วมค้าได้เรียกให้บริษัทชำระเงินเพิ่มทุนแล้วจำนวน 5.25 ล้านบาท โดยมีวัตถุประสงค์เพื่อก่อสร้างโรงงานจัดการขยะและผลิตพลังงานจากเชื้อเพลิงขยะในบริษัท โฟคัส เวก บางนา จำกัด (“บริษัทย่อยของการร่วมค้า”) ทั้งนี้การร่วมค้าได้จดทะเบียนเพิ่มทุนกับกระทรวงพาณิชย์เมื่อวันที่ 9 พฤศจิกายน 2560

ในปี 2561 บริษัทร่วมค้าได้เรียกให้บริษัทชำระเงินเพิ่มทุนอีกจำนวนเงิน 15.75 ล้านบาท

การเพิ่มขึ้นและลดลงของเงินลงทุนในการร่วมค้าตามวิธีส่วนได้เสียสำหรับงวดสามเดือนสิ้นสุดวันที่ 31 มีนาคม 2562 และสำหรับปีสิ้นสุดวันที่ 31 ธันวาคม 2561 มีดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| ยอดยกมาต้นงวด |  | 28,784 |  | 24,370 |
| ลงทุนเพิ่ม |  | - |  | 15,750 |
| ส่วนแบ่งขาดทุนจากเงินลงทุนในการร่วมค้า |  | (1,854) |  | (11,336) |
| ยอดคงเหลือยกไป |  | 26,930 |  | 28,784 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

การซื้อธุรกิจของการร่วมค้า

เงินลงทุนในบริษัทย่อยของการร่วมค้าแสดงในราคาตามวิธีราคาทุน ในงบการเงินของการร่วมค้า ณ วันที่ 31 มีนาคม 2562 และวันที่ 31 ธันวาคม 2561 ประกอบด้วย

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | สัดส่วนเงินลงทุน | | |  | พันบาท | | | | | | |
|  |  | (ร้อยละ) | | |  | ทุนชำระแล้ว | | |  | ราคาทุน | | |
| บริษัทย่อยของการร่วมค้า |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| บริษัท โฟคัส เวก บางนา จำกัด |  | 100 |  | 100 |  | 81,000 |  | 81,000 |  | 76,000 |  | 76,000 |

เมื่อวันที่ 18 ตุลาคม 2559 บริษัท โฟคัส เวก คอร์ปอเรชั่น จำกัด (“การร่วมค้า”) ได้ทำสัญญาการโอนหุ้น (“Share Transfer Agreement”) กับผู้ถือหุ้นเดิม ของบริษัท วีก (ไทยแลนด์) จำกัด เพื่อเข้าซื้อหุ้นสามัญของบริษัท วีก (ไทยแลนด์) จำกัด ซึ่งเป็นนิติบุคคลที่จัดตั้งขึ้นในประเทศไทย และได้จดทะเบียนเปลี่ยนชื่อเป็น บริษัท โฟคัส เวก บางนา จำกัด (“บริษัทย่อยของการร่วมค้า”) โดยประกอบธุรกิจเกี่ยวกับการบริหารจัดการขยะและธุรกิจผลิตพลังงานจากเชื้อเพลิงขยะ ซึ่งมีทุนจดทะเบียนจำนวนเงิน 5 ล้านบาท แบ่งออกเป็นหุ้นสามัญจำนวน 50,000 หุ้น มูลค่าหุ้นละ 100 บาท

การร่วมค้าได้เข้าซื้อหุ้นสามัญในสัดส่วนการถือหุ้นร้อยละ 99.99 ของทุนจดทะเบียนของบริษัทย่อยของการร่วมค้าดังกล่าว คิดเป็นจำนวนหุ้น 49,998 หุ้น โดยมีต้นทุนการซื้อหุ้นมีมูลค่ารวม 1 บาท

เมื่อวันที่ 19 ตุลาคม 2559 บริษัทได้ทำข้อตกลงแก้ไขสัญญาการร่วมค้า (“Amendment to the Joint Venture Agreement”) กับ Wheig S.A.S. เพื่อตกลงชำระค่าใช้จ่ายก่อนการดำเนินงานสำหรับการดำเนินธุรกิจบริหารจัดการขยะในบริษัทย่อยของการร่วมค้า เป็นจำนวนเงินรวม 40.80 ล้านบาท ให้แก่ Wheig S.A.S. ดังนี้

1. การร่วมค้าจะจัดหาเงินให้กู้ยืมแก่บริษัทย่อยของการร่วมค้า

2. บริษัทย่อยของการร่วมค้าจะชำระเงินในสัดส่วนร้อยละ 60 ของจำนวนเงิน 13.60 ล้านบาท คิดเป็นจำนวนเงิน 8.16 ล้านบาท ภายหลังการชำระค่าหุ้นและจัดตั้งการร่วมค้า และ

3. บริษัทย่อยของการร่วมค้าจะชำระเงินในสัดส่วนร้อยละ 40 ของจำนวนเงิน 13.60 ล้านบาท คิดเป็นจำนวนเงิน 5.44 ล้านบาท เมื่อการทดสอบการทำงานทั้งระบบของเครื่องจักรและอุปกรณ์ทั้งหมดของโครงการแรกบรรลุผลสำเร็จ

เมื่อวันที่ 15 พฤศจิกายน 2560 บริษัทย่อยของการร่วมค้าได้ทำสัญญาซื้อขายที่ดินมูลค่า 30 ล้านบาท เพื่อก่อสร้างโรงงานจัดการขยะและผลิตพลังงานจากเชื้อเพลิงขยะ และได้จ่ายชำระเงินแล้วทั้งจำนวน

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

ที่ประชุมวิสามัญผู้ถือหุ้นของบริษัทย่อยของการร่วมค้า เมื่อวันที่ 18 สิงหาคม 2560 มีมติอนุมัติให้เพิ่มทุนจดทะเบียนของบริษัทย่อยของการร่วมค้าจากเดิมจำนวนเงิน 5 ล้านบาท เป็น 37 ล้านบาท โดยการออกหุ้นสามัญใหม่ จำนวน 320,000 หุ้น มูลค่าหุ้นละ 100 บาท บริษัทย่อยของการร่วมค้าได้เรียกให้การร่วมค้าชำระเงินเพิ่มทุนจำนวนเงิน 32 ล้านบาท ซึ่งการร่วมค้าได้ลงทุนในจำนวนดังกล่าว โดยสัดส่วนการลงทุนยังคงเป็นร้อยละ 100 ตามเดิม บริษัทย่อยของการร่วมค้าได้รับชำระเงินเพิ่มทุนหุ้นสามัญจำนวนดังกล่าวแล้วและได้จดทะเบียนเพิ่มทุนกับกระทรวงพาณิชย์ เมื่อวันที่ 15 กันยายน 2560

ที่ประชุมวิสามัญผู้ถือหุ้นของบริษัทย่อยของการร่วมค้า เมื่อวันที่ 7 พฤศจิกายน 2560 มีมติอนุมัติให้เพิ่มทุนจดทะเบียนของบริษัทย่อยของการร่วมค้าจากเดิมจำนวนเงิน 37 ล้านบาท เป็น 81 ล้านบาท โดยการออกหุ้นสามัญใหม่ จำนวน 440,000 หุ้น มูลค่าหุ้นละ 100 บาท บริษัทย่อยของการร่วมค้าได้เรียกให้การร่วมค้าชำระเงินเพิ่มทุนเป็นจำนวนเงิน 11 ล้านบาท ซึ่งการร่วมค้าได้ลงทุนในจำนวนดังกล่าว โดยสัดส่วนการลงทุนยังคงเป็นร้อยละ 100 ตามเดิม บริษัทย่อยของการร่วมค้าได้รับชำระเงินเพิ่มทุนหุ้นสามัญจำนวนดังกล่าวแล้วและได้จดทะเบียนเพิ่มทุนกับกระทรวงพาณิชย์ เมื่อวันที่ 13 พฤศจิกายน 2560

ในปี 2561 การร่วมค้าได้ชำระค่าหุ้นเพิ่มทุนในบริษัทย่อยเป็นจำนวนเงิน 33 ล้านบาท ซึ่งสัดส่วนยังคงเป็นร้อยละ 100 ตามเดิม

การเพิ่มขึ้นและลดลงของเงินลงทุนในบริษัทย่อยของการร่วมค้าตามวิธีราคาทุนสำหรับงวดสามเดือนสิ้นสุดวันที่ 31 มีนาคม 2562 และสำหรับปีสิ้นสุดวันที่ 31 ธันวาคม 2561 มีดังนี้

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| ยอดยกมาต้นงวด | 76,000 |  | 43,000 |
| ลงทุนเพิ่ม | - |  | 33,000 |
| จำหน่ายเงินลงทุน | - |  | - |
| ยอดคงเหลือยกไป | 76,000 |  | 76,000 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**9. อาคาร และอุปกรณ์**

รายการเปลี่ยนแปลงของบัญชีอาคาร และอุปกรณ์สำหรับงวดสามเดือนสิ้นสุดวันที่ 31 มีนาคม 2562 สรุปได้ดังนี้

|  |  |
| --- | --- |
|  | พันบาท |
| ราคาทุน |  |
| ยอดคงเหลือ ณ วันที่ 31 ธันวาคม 2561 | 90,189 |
| บวก ซื้อสินทรัพย์เพิ่มระหว่างงวด | 6 |
| หัก ขายและตัดจำหน่ายระหว่างงวด | (20,234) |
| หัก โอนสินทรัพย์ออกระหว่างงวด | - |
| ยอดคงเหลือ ณ วันที่ 31 มีนาคม 2562 | 69,961 |
| ค่าเสื่อมราคาสะสม |  |
| ยอดคงเหลือ ณ วันที่ 31 ธันวาคม 2561 | 84,004 |
| บวก ค่าเสื่อมราคาสำหรับงวด | 318 |
| หัก ค่าเสื่อมราคาสะสมส่วนที่ขายและตัดจำหน่าย | (17,982) |
| หัก ค่าเสื่อมราคาสะสมส่วนที่โอนออก | - |
| ยอดคงเหลือ ณ วันที่ 31 มีนาคม 2562 | 66,340 |
| มูลค่าสุทธิตามบัญชี |  |
| ยอดคงเหลือ ณ วันที่ 31 มีนาคม 2562 | 3,621 |
| ยอดคงเหลือ ณ วันที่ 31 ธันวาคม 2561 | 6,185 |

|  |  |
| --- | --- |
|  | พันบาท |
| ค่าเสื่อมราคาสำหรับงวดสามเดือนสิ้นสุดวันที่ 31 มีนาคม |  |
| แสดงไว้ใน |  |
| ต้นทุนขายและการให้บริการ | - |
| ค่าใช้จ่ายในการบริหาร | 318 |
| รวม | 318 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**10. สินทรัพย์ภาษีเงินได้รอตัดบัญชี**

การเปลี่ยนแปลงในสินทรัพย์ภาษีเงินได้รอการตัดบัญชี สำหรับงวดสามเดือนสิ้นสุดวันที่ 31 มีนาคม 2562 มีรายละเอียดดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | พันบาท | | | | | | |
|  | ยอดตามบัญชี |  | รายได้ (ค่าใช้จ่าย) ในระหว่างงวด | | |  | ยอดตามบัญชี |
|  | ณ 31 ธ.ค. 2561 |  | ในกำไรขาดทุน |  | ในกำไรขาดทุน |  | ณ 31 มี.ค. 62 |
|  |  |  |  |  | เบ็ดเสร็จอื่น |  |  |
| สินทรัพย์ภาษีเงินได้รอการตัดบัญชี |  |  |  |  |  |  |  |
| ค่าเผื่อหนี้สงสัยจะสูญ | 1,597 |  | - |  | - |  | 1,597 |
| ต้นทุนการพัฒนาอสังหาริมทรัพย์ | 827 |  | - |  | - |  | 827 |
| ภาระผูกพันผลประโยชน์พนักงาน | 1,869 |  | - |  | - |  | 1,869 |
| ผลขาดทุนทางภาษียกไป | 7,104 |  | - |  | - |  | 7,104 |
| รวม | 11,397 |  | - |  | - |  | 11,397 |

ณ วันที่ 31 มีนาคม 2562 บริษัทมีผลขาดทุนทางภาษีสะสมตั้งแต่ปี 2557 ที่ยังไม่ได้ใช้เป็นจำนวนเงินประมาณ 41.48 ล้านบาทและมีรายการผลแตกต่างชั่วคราวเป็นจำนวนเงิน 2.76 ล้านบาท ซึ่งบริษัทไม่ได้บันทึกสินทรัพย์ภาษีเงินได้รอการตัดบัญชี เนื่องจากยังมีความไม่แน่นอนว่าบริษัทจะมีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีมาใช้ประโยชน์

**11. สินทรัพย์ไม่หมุนเวียนอื่น**

|  |  |  |  |  |
| --- | --- | --- | --- | --- |
|  |  | พันบาท | | |
|  |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| ลูกหนี้เงินประกันผลงาน | | 15,932 |  | 15,348 |
| เงินประกันและเงินมัดจำ | | 1,467 |  | 1,568 |
| ภาษีเงินได้ถูกหัก ณ ที่จ่าย | | 6,024 |  | 4,937 |
| อื่น ๆ | | 1,151 |  | 1,267 |
| รวม | | 24,574 |  | 23,120 |
| หัก | ค่าเผื่อหนี้สงสัยจะสูญ - ลูกหนี้เงินประกันผลงาน | (9,053) |  | (9,053) |
| สุทธิ | | 15,521 |  | 14,067 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

เงินประกันผลงานเกิดจากการถูกลูกค้าหักเงินประกันผลงานไว้ในอัตราร้อยละ 5 ของมูลค่างานก่อสร้างที่บริษัทเรียกเก็บสำหรับโครงการซึ่งอยู่ระหว่างการก่อสร้าง ทั้งนี้ บริษัทจะได้รับเงินประกันผลงานคืนเมื่องานแล้วเสร็จและเป็นไปตามข้อตกลงที่กำหนดในสัญญา

ค่าเผื่อหนี้สงสัยจะสูญมีรายการเคลื่อนไหวดังนี้

|  | พันบาท | | |
| --- | --- | --- | --- |
|  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| ค่าเผื่อหนี้สงสัยจะสูญต้นงวด | (9,053) |  | (7,985) |
| บวก ตั้งเพิ่มระหว่างงวด | - |  | (1,068) |
| หัก โอนกลับระหว่างงวด | - |  | - |
| ค่าเผื่อหนี้สงสัยจะสูญปลายงวด | (9,053) |  | (9,053) |

**12. เงินเบิกเกินบัญชีและเงินกู้ยืมระยะสั้นจากสถาบันการเงิน**

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| เงินเบิกเกินบัญชี | 10,017 |  | 10,537 |
| เงินกู้ยืมระยะสั้นจากสถาบันการเงิน | 4,200 |  | 6,500 |
| รวม | 14,217 |  | 17,037 |

วงเงินสินเชื่อจากสถาบันการเงิน ประกอบด้วย

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | วงเงิน (ล้านบาท) | | |  | อ้างอิงอัตราดอกเบี้ย (ร้อยละต่อปี) | | |
| ประเภทสินเชื่อ |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| เงินเบิกเกินบัญชี |  | 20.00 |  | 23.00 |  | MOR |  | MOR, Fixed deposit + 1.5% |
| ตั๋วสัญญาใช้เงิน/เงินกู้ยืมระยะสั้น |  | 38.00 |  | 38.00 |  | MLR, MOR |  | MLR, MOR |
| หนังสือค้ำประกัน |  | 286.95 |  | 306.95 |  | - |  | - |
|  |  | 344.95 |  | 367.95 |  |  |  |  |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

ณ วันที่ 31 มีนาคม 2562 และวันที่ 31 ธันวาคม 2561 มีหลักประกันดังนี้

|  |  |  |  |  |  |  |
| --- | --- | --- | --- | --- | --- | --- |
| ประเภท |  | วงเงิน (ล้านบาท) | | |  | หลักประกัน |
|  |  | ณ วันที่ 31 มีนาคม 2562 |  | ณ วันที่ 31 ธันวาคม 2561 |  |  |
| เงินเบิกเกินบัญชี |  | - |  | 3.00 |  | เงินฝากธนาคารประจำของบริษัท |
|  |  | 15.00 |  | 15.00 |  | บุคคลภายนอกค้ำประกัน |
|  |  | 5.00 |  | 5.00 |  | บริษัทได้จดจำนองโครงการโฟคัส เพลินจิต |
|  |  | 20.00 |  | 23.00 |  |  |
|  |  |  |  |  |  |  |
| ตั๋วสัญญาใช้เงิน |  | 38.00 |  | 38.00 |  | เงินฝากธนาคารประจำของบริษัท และ/หรือได้โอนสิทธิ |
|  |  |  |  |  |  | การรับเงินค่างานตามสัญญาของบางโครงการ |
| หนังสือค้ำประกัน |  | 81.95 |  | 101.95 |  | เงินฝากธนาคารประจำของบริษัท และ/หรือได้โอนสิทธิการรับเงินค่างานตามสัญญาของบางโครงการ |
|  |  | 25.00 |  | 25.00 |  | บริษัทได้จดจำนองโครงการโฟคัส เพลินจิต |
|  |  | 180.00 |  | 180.00 |  | ไม่มีหลักประกัน |
|  |  | 286.95 |  | 306.95 |  |  |
| รวม |  | 344.95 |  | 367.95 |  |  |

ทั้งนี้ บุคคลภายนอกไม่คิดค่าตอบแทนจากการค้ำประกัน

**13. เจ้าหนี้การค้าและเจ้าหนี้อื่น**

|  |  |  |  |  |
| --- | --- | --- | --- | --- |
|  |  | พันบาท | | |
|  |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| เจ้าหนี้การค้า |  | 9,700 |  | 16,383 |
| ค่าใช้จ่ายค้างจ่าย |  | 6,859 |  | 4,787 |
| เจ้าหนี้อื่น |  | 2,000 |  | 2,000 |
| รวม |  | 18,559 |  | 23,170 |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**14. เงินกู้ยืมระยะยาวจากสถาบันการเงิน**

|  |  |  |  |  |
| --- | --- | --- | --- | --- |
|  |  | พันบาท | | |
|  |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| เงินกู้ยืมระยะยาวจากสถาบันการเงิน | | 23,415 |  | 39,444 |
| หัก ส่วนที่ถึงกำหนดชำระภายในหนึ่งปี | | (23,415) |  | (39,444) |
| สุทธิ | | - |  | - |

รายละเอียดเงินกู้ยืมจากสถาบันการเงิน

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| วงเงิน | | |  |  |  | อัตราดอกเบี้ย |  |  |
| (ล้านบาท) | | |  | ระยะเวลา |  | ร้อยละต่อปี |  | การชำระหนี้ |
| ณ วันที่ 31  มีนาคม 2562 |  | ณ วันที่ 31  ธันวาคม 2561 |  |  |  |  |  |  |
| 40.00 |  | 40.00 |  | ส.ค. 2560 - ส.ค. 2563 |  | MLR-0.5 |  | เมื่อโอนกรรมสิทธิห้องชุดและชำระดอกเบี้ยเป็นรายเดือน |

การเพิ่มขึ้นและลดลงของเงินกู้ยืมจากสถาบันการเงิน สำหรับงวดสามเดือนสิ้นสุดวันที่ 31 มีนาคม 2562 และสำหรับปีสิ้นสุดวันที่ 31 ธันวาคม 2561 มีดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| ยอดยกมา |  | 39,445 |  | 51,925 |
| เพิ่มขึ้น |  | - |  | - |
| ลดลง |  | (16,030) |  | (12,480) |
| ยอดคงเหลือ |  | 23,415 |  | 39,445 |

บริษัทได้จดจำนองที่ดินพร้อมสิ่งปลูกสร้างของโครงการ โฟคัส เพลินจิต เพื่อใช้เป็นหลักประกันเงินกู้ยืม (ดูหมายเหตุข้อ 6)

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**15. ภาระผูกพันผลประโยชน์พนักงาน**

ภาระผูกพันผลประโยชน์พนักงาน สำหรับงวดสามเดือนสิ้นสุดวันที่ 31 มีนาคม 2562 และสำหรับปีสิ้นสุดวันที่ 31 ธันวาคม 2561 แสดงดังต่อไปนี้

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| ภาระผูกพันของโครงการผลประโยชน์พนักงานต้นงวด | 10,854 |  | 9,348 |
| ต้นทุนบริการและดอกเบี้ยงวดปัจจุบัน | 186 |  | 854 |
| ภาระผูกพันผลประโยชน์พนักงานที่จ่ายจริง | - |  | - |
| ขาดทุน (กำไร) จากการประมาณการตามหลักคณิตศาสตร์ประกันภัย | - |  | 652 |
| ภาระผูกพันของโครงการผลประโยชน์พนักงานปลายงวด | 11,040 |  | 10,854 |

พระราชบัญญัติคุ้มครองแรงงานได้ลงราชกิจจานุเบกษาแล้ว เมื่อวันที่ 5 เมษายน 2562 โดยกำหนดอัตราค่าชดเชยเพิ่มเติมกรณีนายจ้างเลิกจ้าง สำหรับลูกจ้างซึ่งทำงานติดต่อกันครบ 20 ปีขึ้นไปให้มีสิทธิได้รับค่าชดเชยไม่น้อยกว่าค่าจ้างอัตราสุดท้าย 400 วัน จากปัจจุบันอัตราค่าชดเชยสูงสุดคือ 300 วัน โดยพระราชบัญญัตินี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป โดยหากกฎหมายดังกล่าวมีผลบังคับใช้ บริษัทจะรับรู้ภาระผูกพันผลประโยชน์พนักงานเพิ่มขึ้นประมาณ 2.29 ล้านบาท และทำให้กำไรลดลงด้วยจำนวนเดียวกัน

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**16. โครงการงานก่อสร้าง**

ข้อมูลโครงการงานก่อสร้างของบริษัท สำหรับงวดสามเดือนสิ้นสุดวันที่ 31 มีนาคม 2562 และสำหรับปีสิ้นสุดวันที่ 31 ธันวาคม 2561 แสดงดังต่อไปนี้

|  |  |  |  |
| --- | --- | --- | --- |
|  | พันบาท | | |
|  | ณ วันที่ 31  มีนาคม 2562  (งวดสามเดือน) |  | ณ วันที่ 31  ธันวาคม 2561  (งวดปี) |
| มูลค่างานตามสัญญา | 167,684 |  | 172,985 |
|  |  |  |  |
| ต้นทุนที่เกิดขึ้นจนถึงปัจจุบัน | 152,342 |  | 131,408 |
| ประมาณการกำไรที่รับรู้จนถึงปัจจุบัน | 15,342 |  | 10,136 |
| ต้นทุนและประมาณการกำไรที่รับรู้จนถึงปัจจุบัน | 167,684 |  | 141,544 |
| หักเงินงวดที่เรียกเก็บจากลูกค้าจนถึงปัจจุบัน | (169,068) |  | (145,705) |
|  |  |  |  |
| มูลค่างานที่เสร็จยังไม่ได้เรียกเก็บ | - |  | 2,007 |
|  |  |  |  |
| เงินรับล่วงหน้าค่าก่อสร้าง | 1,384 |  | 6,168 |

**17. ใบสำคัญแสดงสิทธิ**

17.1 ใบสำคัญแสดงสิทธิที่จะซื้อหุ้นสามัญของบริษัทครั้งที่ 2 (FOCUS-W2) มีรายละเอียดของใบสำคัญแสดงสิทธิที่จัดสรร ดังนี้

|  |  |  |
| --- | --- | --- |
| ประเภทของใบสำคัญแสดงสิทธิ | : | ใบสำคัญแสดงสิทธิที่จะซื้อหุ้นสามัญที่ออกใหม่ของบริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) ครั้งที่ 2 (FOCUS-W2) |
| ชนิด | : | ระบุชื่อผู้ถือ และสามารถโอนเปลี่ยนมือได้ |
| อายุใบสำคัญแสดงสิทธิ | : | 3 ปี นับตั้งแต่วันที่ออก |
| จำนวนที่ออกและเสนอขาย | : | 31,679,999 หน่วย |
| ราคาเสนอขายต่อหน่วย | : | หน่วยละ 0 บาท |
| อัตราการใช้สิทธิ | : | ใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

|  |  |  |
| --- | --- | --- |
| ราคาการใช้สิทธิ | : | 1.80 บาทต่อหุ้น |
| ระยะเวลาการใช้สิทธิ | : | สามารถใช้สิทธิได้ทุกวันทำการสุดท้ายของไตรมาส ทั้งนี้การใช้สิทธิครั้งสุดท้ายต้องมีระยะเวลาการแจ้งความจำนงในการใช้สิทธิครั้งสุดท้ายเป็นระยะเวลา 15 วันก่อนวันใช้สิทธิครั้งสุดท้าย โดยวันที่ใช้สิทธิครั้งสุดท้ายจะต้องไม่เกินวันที่ครบกำหนดอายุของใบสำคัญแสดงสิทธิ |

ณ วันที่ 31 มีนาคม 2562 บริษัทมียอดคงเหลือของใบสำคัญแสดงสิทธิที่ยังไม่ได้ใช้สิทธิจำนวน 31,679,999 หน่วย

17.2 ใบสำคัญแสดงสิทธิจำนวน 6,000,000 หน่วย ได้รับการจัดสรรเพื่อเสนอขายให้แก่กรรมการ ผู้บริหารและพนักงานของบริษัทตามโครงการเสนอขายหลักทรัพย์ต่อกรรมการ ผู้บริหารและพนักงานของบริษัท (ESOP-Warrant) ในราคาเสนอขายหน่วยละ 0 บาท อายุใบสำคัญแสดงสิทธิ 5 ปี นับแต่วันที่ออกใบสำคัญแสดงสิทธิ โดยมีราคาการใช้สิทธิคงที่เท่ากับ 1.80 บาทต่อหน่วย และมีอัตราการใช้สิทธิ 1 หน่วยใบสำคัญแสดงสิทธิมีสิทธิซื้อหุ้นสามัญได้ 1 หุ้น โดยจัดสรรมาจากหุ้นสามัญใหม่จำนวนไม่เกิน 6,000,000 หุ้น เพื่อรองรับการใช้สิทธิ ซึ่งมีรายละเอียดระยะเวลาการใช้สิทธิดังนี้

* ระยะเวลาการใช้สิทธิกำหนดเริ่มใช้สิทธิครั้งแรกได้เมื่อครบกำหนด 1 ปีนับแต่วันที่ออกใบสำคัญแสดงสิทธิ และวันใช้สิทธิครั้งสุดท้ายคือวันครบกำหนดอายุของใบสำคัญแสดงสิทธิ โดยมีสัดส่วนการใช้สิทธิดังนี้
* ภายในกำหนดปีที่สอง อาจใช้สิทธิซื้อหุ้นสามัญได้ในอัตราส่วนไม่เกินกว่าร้อยละ 25
* ภายในกำหนดปีที่สาม อาจใช้สิทธิซื้อหุ้นสามัญได้ในอัตราส่วนไม่เกินกว่าร้อยละ 50
* ภายในกำหนดปีที่สี่ อาจใช้สิทธิซื้อหุ้นสามัญได้ในอัตราส่วนไม่เกินกว่าร้อยละ 75
* ภายในกำหนดปีที่ห้า อาจใช้สิทธิซื้อหุ้นสามัญได้ในอัตราส่วนไม่เกินกว่าร้อยละ 100

และยังสามารถใช้สิทธิได้ในวันทำการสุดท้ายของเดือนมีนาคม มิถุนายน กันยายน และธันวาคม   
ของทุกปี

ทั้งนี้ที่ประชุมสามัญผู้ถือหุ้นมีมติเห็นชอบ ให้คณะกรรมการบริษัทสามารถมอบอำนาจให้ประธานกรรมการบริหาร หรือกรรมการผู้จัดการ หรือบุคคลใด ๆ ที่ได้รับมอบหมาย กำหนดวันให้สิทธิ ข้อกำหนด เงื่อนไขและรายละเอียดอื่น ๆ ที่จำเป็นสำหรับและที่เกี่ยวข้องกับการออกและเสนอขายใบสำคัญแสดงสิทธิตามโครงการเสนอขายหลักทรัพย์ต่อกรรมการ ผู้บริหารและพนักงานของบริษัท (ESOP-Warrant)

ตามมติที่ประชุมคณะกรรมการของบริษัท เมื่อวันที่ 27 กุมภาพันธ์ 2561 ได้มีมติให้ยกเลิกการออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการ ผู้บริหารและพนักงานของบริษัทตามโครงการเสนอขายหลักทรัพย์ต่อกรรมการ ผู้บริหารและพนักงานของบริษัท (ESOP-Warrant) จำนวน 6,000,000 หน่วย และได้ผ่านการอนุมัติจากที่ประชุมสามัญผู้ถือหุ้นเมื่อวันที่ 27 เมษายน 2561 แล้ว

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**18. กำไร (ขาดทุน) ต่อหุ้นขั้นพื้นฐาน**

กำไร (ขาดทุน) ต่อหุ้นขั้นพื้นฐาน สำหรับงวดสามเดือนสิ้นสุดวันที่ 31 มีนาคม 2562 และ 2561 คำนวณโดยการหารกำไร(ขาดทุน)สำหรับงวดด้วยจำนวนหุ้นถัวเฉลี่ยถ่วงน้ำหนักของจำนวนหุ้นสามัญที่ออกจำหน่ายแล้วในระหว่างงวด

|  |  |  |  |  |
| --- | --- | --- | --- | --- |
|  |  | สำหรับงวดสามเดือนสิ้นสุด  วันที่ 31 มีนาคม | | |
|  |  | 2562 |  | 2561 |
| กำไร (ขาดทุน) สำหรับงวด (พันบาท) |  | 105 |  | (13,970) |
| หุ้นสามัญตามวิธีถัวเฉลี่ยถ่วงน้ำหนัก (พันหุ้น) |  | 190,080 |  | 190,080 |
| หุ้นสามัญที่ออก ณ วันต้นงวด |  | - |  | - |
| ผลกระทบจากหุ้นที่ออกจำหน่ายระหว่างงวด |  | - |  | - |
| หุ้นสามัญตามวิธีถัวเฉลี่ยถ่วงน้ำหนัก (พันหุ้น) |  | 190,080 |  | 190,080 |
| กำไร (ขาดทุน) ต่อหุ้นขั้นพื้นฐาน (บาท : หุ้น) |  | 0.001 |  | (0.07) |

กำไร (ขาดทุน) ต่อหุ้นปรับลด

กำไร (ขาดทุน) ต่อหุ้นปรับลด สำหรับงวดสามเดือนสิ้นสุดวันที่ 31 มีนาคม 2562 และ 2561 คำนวณโดยการหารกำไร (ขาดทุน) สุทธิส่วนของผู้ถือหุ้นสามัญด้วยผลรวมของจำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้วในระหว่างงวดบวกด้วยจำนวนหุ้นสามัญถัวเฉลี่ยถ่วงน้ำหนักที่บริษัทอาจต้องออกเพื่อแปลงสภาพหุ้นสามัญเทียบเท่าปรับลดทั้งสิ้นให้เป็นหุ้นสามัญโดยมิได้รับสิ่งตอบแทนใด ๆ ทั้งสิ้น และสมมติว่าผู้ถือจะแปลงหุ้นสามัญเทียบเท่าปรับลดเป็นหุ้นสามัญ เมื่อราคาตามสิทธิต่ำกว่ามูลค่ายุติธรรมของหุ้นสามัญ อย่างไรก็ตามมูลค่ายุติธรรมของหุ้นสามัญของบริษัท สำหรับงวดสามเดือนสิ้นสุดวันที่ 31 มีนาคม 2562 และ 2561 ต่ำกว่าราคาตามสิทธิ เป็นเหตุให้บริษัทไม่มีผลของหุ้นสามัญเทียบเท่าปรับลดมารวมคำนวณเพื่อหากำไร(ขาดทุน)ต่อหุ้นปรับลด

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

**19. ภาระผูกพันและหนี้สินที่อาจเกิดขึ้น**

ณ วันที่ 31 มีนาคม 2562 บริษัทและบริษัทย่อยของการร่วมค้ามีภาระผูกพันและหนี้สินที่อาจเกิดขึ้น ดังนี้

**บริษัท**

19.1 หนังสือค้ำประกันที่ออกโดยธนาคารเพื่อใช้ในการค้ำประกัน จำนวนเงิน 36.43 ล้านบาท

19.2 ภาระผูกพันที่ต้องจ่ายตามสัญญาดังต่อไปนี้

19.2.1 จ่ายชำระตามสัญญาเช่าพื้นที่อาคารสำนักงานและสัญญาบริการ ในอนาคตดังนี้

|  |  |  |
| --- | --- | --- |
| ระยะเวลา |  | ค่าเช่าและบริการจ่าย (ล้านบาท) |
| 1 ปี |  | 4.96 |
| 2 - 3 ปี |  | 1.84 |

19.2.2 จ่ายชำระตามสัญญาจ้างของโครงการต้นทุนพัฒนาอสังหาริมทรัพย์ จำนวนเงิน 0.73 ล้านบาท

19.2.3 จ่ายชำระค่าตอบแทนการขายตามอัตราที่ระบุไว้ในสัญญา

บริษัทย่อยของการร่วมค้า

19.3 บริษัทย่อยของการร่วมค้ามีภาระผูกพันที่ต้องจ่ายชำระตามสัญญาสั่งซื้อทรัพย์สินและตามสัญญาบริการในอนาคต มูลค่าคงเหลือ 22.17 ล้านบาท

**20. การจำแนกข้อมูลตามส่วนงาน**

ข้อมูลส่วนงานดำเนินงานสอดคล้องกับรายงานภายในสำหรับใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงานของผู้มีอำนาจตัดสินใจสูงสุดด้านการดำเนินงานของบริษัท คือ กรรมการบริษัท

บริษัทประกอบธุรกิจรับเหมาก่อสร้างและพัฒนาอสังหาริมทรัพย์ โดยดำเนินธุรกิจในส่วนงานทางภูมิศาสตร์เดียวคือในประเทศไทย สำหรับงวดสามเดือนสิ้นสุดวันที่ 31 มีนาคม 2562 และ 2561 มีดังนี้

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | | | | | |
|  | รับเหมาก่อสร้าง | | |  | พัฒนาอสังหาริมทรัพย์ | | |  | ธุรกิจการลงทุน | | |  | รวม | | |
|  | สำหรับงวดสามเดือนสิ้นสุด  วันที่ 31 มีนาคม | | |  | สำหรับงวดสามเดือนสิ้นสุด  วันที่ 31 มีนาคม | | |  | สำหรับงวดสามเดือนสิ้นสุด  วันที่ 31 มีนาคม | | |  | สำหรับงวดสามเดือนสิ้นสุด  วันที่ 31 มีนาคม | | |
|  | 2562 |  | 2561 |  | 2562 |  | 2561 |  | 2562 |  | 2561 |  | 2562 |  | 2561 |
| รายได้ | 31,295 |  | 5,607 |  | 25,641 |  | 140 |  | - |  | - |  | 56,936 |  | 5,747 |
| ต้นทุน | (23,141) |  | (5,835) |  | (16,256) |  | - |  | - |  | - |  | (39,397) |  | (5,835) |
| กำไร (ขาดทุน) ขั้นต้น | 8,154 |  | (228) |  | 9,385 |  | 140 |  | - |  | - |  | 17,539 |  | (88) |
| ส่วนแบ่งขาดทุนจากเงินลงทุนในการร่วมค้า |  |  |  |  |  |  |  |  | (1,854) |  | (1,913) |  | (1,854) |  | (1,913) |

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | | | | | |
|  | รับเหมาก่อสร้าง | | |  | พัฒนาอสังหาริมทรัพย์ | | |  | ธุรกิจการลงทุน | | |  | รวม | | |
|  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |  | ณ วันที่ 31  มีนาคม 2562 |  | ณ วันที่ 31  ธันวาคม 2561 |
| สินทรัพย์ |  |  |  |  |  |  |  |  |  |  |  |  |  |  |  |
| ลูกหนี้การค้าและลูกหนี้อื่น | 22,122 |  | 39,412 |  | - |  | - |  | - |  | - |  | 22,122 |  | 39,412 |
| งานระหว่างทำ | - |  | 1,497 |  | - |  | - |  | - |  | - |  | - |  | 1,497 |
| มูลค่างานที่เสร็จยังไม่ได้เรียกเก็บ | - |  | 2,007 |  | - |  | - |  | - |  | - |  | - |  | 2,007 |
| ต้นทุนการพัฒนาอสังหาริมทรัพย์ | - |  | - |  | 161,977 |  | 173,323 |  | - |  | - |  | 161,977 |  | 173,323 |
| เงินลงทุนในกิจการร่วมค้า | - |  | - |  | - |  | - |  | 26,930 |  | 28,784 |  | 26,930 |  | 28,784 |
| อื่นๆ | - |  | - |  | - |  | - |  | - |  | - |  | 80,507 |  | 71,721 |
| รวม |  |  |  |  |  |  |  |  |  |  |  |  | 291,536 |  | 316,744 |
|  |  |  |  |  |  |  |  |  |  |  |  |  |  |  |  |
| หนี้สิน |  |  |  |  |  |  |  |  |  |  |  |  |  |  |  |
| เจ้าหนี้การค้าและเจ้าหนี้อื่น | 18,559 |  | 23,170 |  | - |  | - |  | - |  | - |  | 18,559 |  | 23,170 |
| ประมาณการต้นทุน | 7,355 |  | 6,296 |  | 12,501 |  | 7,592 |  | - |  | - |  | 19,856 |  | 13,888 |
| เจ้าหนี้เงินประกันผลงาน | 18,475 |  | 18,325 |  | - |  | - |  | - |  | - |  | 18,475 |  | 18,325 |
| เงินรับล่วงหน้าค่าก่อสร้าง | 1,384 |  | 6,168 |  | - |  | - |  | - |  | - |  | 1,384 |  | 6,168 |
| เงินรับล่วงหน้าจากขายอสังหาริมทรัพย์ | - |  | - |  | 16,581 |  | 28,362 |  | - |  | - |  | 16,581 |  | 28,362 |
| เงินกู้ยืมจากสถาบันการเงิน | - |  | - |  | 23,415 |  | 39,445 |  | - |  | - |  | 23,415 |  | 39,445 |
| อื่นๆ | - |  | - |  | - |  | - |  | - |  | - |  | 68,325 |  | 62,550 |
| รวม |  |  |  |  |  |  |  |  |  |  |  |  | 166,595 |  | 191,908 |

**21. เหตุการณ์ภายหลังรอบระยะเวลาที่รายงาน**

21.1 บริษัทได้ดำเนินการจดทะเบียนจัดตั้งบริษัทย่อยจำนวน 2 บริษัท ตามมติที่ประชุมคณะกรรมการบริษัทครั้งที่ 1/2562 เมื่อวันที่ 20 กุมภาพันธ์ 2562 ซึ่งได้ดำเนินการจดทะเบียนบริษัทแล้วเมื่อวันที่ 11 เมษายน 2562 ทุนจดทะเบียน 1 ล้านบาท วัตถุประสงค์เพื่อเข้าซื้อที่ดินเปล่าจำนวน 2 แปลง

21.2 ที่ประชุมสามัญผู้ถือหุ้น เมื่อวันที่ 26 เมษายน 2562 มีมติเห็นชอบให้อนุมัติเรื่องที่สำคัญสรุปดังนี้

* + อนุมัติการซื้อที่ดินเปล่าจำนวน 2 แปลง ขนาดรวม 12 ไร่ 3 งาน 58.3 ตารางวา จังหวัดประจวบคีรีขันธ์ จากบริษัท พราว รีสอร์ท หัวหิน จำกัด และบริษัท วานา นาวา จำกัด เพื่อเป็นพื้นที่และทำเลที่สำคัญในการประกอบธุรกิจพัฒนาอสังหาริมทรัพย์เพื่อการอยู่อาศัย ซึ่งเป็นธุรกิจหลักของบริษัท โดยจะซื้อและดำเนินโครงการ ผ่านบริษัทย่อยที่จัดตั้งขึ้นใหม่จำนวน 2 บริษัท โดยบริษัทจะชำระค่าซื้อที่ดินดังกล่าวให้แก่ผู้ขายเป็นจำนวนรวมทั้งสิ้น 1,325 ล้านบาท ซึ่งประกอบด้วย (ก) เงินสดที่บริษัทได้รับชำระจากการจองซื้อหุ้นสามัญเพิ่มทุนจำนวน 650 ล้านบาท (ข) เงินกู้ยืมจากสถาบันการเงินจำนวน 650 ล้านบาท และ (ค) เงินทุนหมุนเวียนภายในบริษัท และ/หรือ ตั๋วสัญญาใช้เงิน จำนวน 25 ล้านบาท
  + อนุมัติการลดทุนจดทะเบียนของบริษัทจาก 227,760,073 บาท เป็น 221,760,062 บาท โดยตัดหุ้นสามัญที่ยังไม่ได้นำออกจำหน่ายจำนวน 6,000,011 หุ้น มูลค่าหุ้นละ 1 บาท และการแก้ไขหนังสือบริคณห์สนธิข้อ 4 ของบริษัท

**บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)**

**หมายเหตุประกอบงบการเงินระหว่างกาล (ต่อ)**

**วันที่ 31 มีนาคม 2562**

* + อนุมัติการเพิ่มทุนจดทะเบียนของบริษัทจาก 221,760,062 บาท เป็น 673,148,951 บาท โดยการออกหุ้นสามัญเพิ่มทุนจำนวน 451,388,889 หุ้น มูลค่าหุ้นที่ตราไว้หุ้นละ 1 บาท และการแก้ไขหนังสือบริคณห์สนธิ ข้อ 4 ของบริษัท
  + อนุมัติการจัดสรรหุ้นสามัญเพิ่มทุนของบริษัท จำนวน 451,388,889 หุ้น ซึ่งมีมูลค่าที่ตราไว้หุ้นละ 1 บาทให้แก่บุคคลในวงจำกัด (Private Placement) เป็นการเสนอขายแบบที่ที่ประชุมผู้ถือหุ้นของบริษัทมีมติกำหนดราคาเสนอขายชัดเจน
  + อนุมัติการเปลี่ยนแปลงชื่อของบริษัท ซึ่งรวมถึงชื่อย่อ (ticker) และดวงตราของบริษัท และแก้ไขหนังสือบริคณห์สนธิ ข้อบังคับ และวัตถุประสงค์ของบริษัท เพื่อให้สอดคล้องกับการเปลี่ยนแปลงชื่อและดวงตาของบริษัท รวมทั้ง พิจารณาอนุมัติการแก้ไขเพิ่มเติมข้อบังคับของบริษัทข้อ 28 และข้อ 30 ให้สอดคล้องกับแนวปฏิบัติของกระทรวงพาณิชย์และกฎหมายใหม่ ให้มีการเปลี่ยนชื่อจากเดิม ชื่อภาษาไทย "บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน)" ชื่อภาษาอังกฤษ "Focus Development and Construction Public Company Limited " ชื่อย่อ (Ticker) "FOCUS" เป็น ชื่อภาษาไทย "บริษัท พราว เรียล เอสเตท จำกัด (มหาชน)" ชื่อภาษาอังกฤษ "Proud Real Estate Public Company Limited" ชื่อย่อ (Ticker) "PROUD"
  + อนุมัติการขายหุ้นทั้งหมดที่บริษัทถืออยู่ใน บริษัท โฟคัส เวก คอร์ปอเรชั่น จำกัด “(โฟคัส เวก)” ให้แก่นายอนุชา สิหนาทกถากุล กรรมการบริษัท และ/หรือบุคคลหรือนิติบุคคลที่นายอนุชาเป็นผู้กำหนด ซึ่งเป็นการจำหน่ายเงินลงทุนทั้งหมดของบริษัทในโฟคัส เวก อันเป็นผลให้ โฟคัส เวก สิ้นสภาพในการร่วมค้าของบริษัท ในราคารวม 34,600,000 บาท
  + อนุมัติการมอบอำนาจให้ประธานกรรมการบริหารหรือกรรมการผู้จัดการหรือผู้ช่วยกรรมการผู้จัดการสายงานบริหารหรือบุคคลที่ประธานกรรมการบริหารหรือกรรมการผู้จัดการหรือผู้ช่วยกรรมการผู้จัดการสายงานบริหารมอบหมายนั้นให้เป็นผู้มีอำนาจดำเนินการใดๆ ที่เกี่ยวข้องกับการลดทุนจดทะเบียนบริษัท การเพิ่มทุนจดทะเบียนบริษัท การแก้ไขหนังสือบริคณห์สนธิ การเปลี่ยนแปลงชื่อบริษัท ซึ่งรวมถึงชื่อย่อ (ticker) การแก้ไขข้อบังคับ การเสนอขายหุ้นสามัญเพิ่มทุนให้แก่บุคคลในวงจำกัด ธุรกรรมการเข้าซื้อที่ดิน ธุรกรรมการขายหุ้นทั้งหมดในโฟคัส เวก และเรื่องอื่นๆ ที่เกี่ยวข้อง

**22. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทแล้วเมื่อวันที่ 10 พฤษภาคม 2562